224 ' 1774. 



ginata: spinis 3, radiis dichotomis 9. Pinnacaudalisin- 

 tegra, truncata, spadicea, albo marginata, radiis dichotomis 20. 

 Observ. Perca maculata, urodeta et irrorata sunt 

 species admodum inter se affmes, adeo ut eas fere suspi- 

 cer esse varietates eiusdem speciei. 



191. Perca taeniata G. (*) 



Perca pinnis dorsalibus unitis, radiis spinosis 10, mu- 

 ticis 11, cauda integra; corpus hysginum, fasciis duabus 

 longitudinalibus croceis. 



Habitat in mari alluente ins. S tac Christinae s. Waitaho. 



C o r p u s oblongum, versus caudam attenuatum, catheto- 

 plateum, squamosum, hysginum, dorso obscurius; fasciae 

 duae croceae aequabili latitudine: prima ab operculis, per 

 medium corpus ad basin inferiorem caudae ducta; secunda 

 in summo dorso, secundum p. dors. decurrens. Caput, ba- 

 s e s p. pect. et corporis pars antica aspersa punctis orbicu- 

 latis, minutis, atris. Longum 8 unc. 



Caput cathetoplateum, obtusum, declive, squamosum, 

 proportionatum. Os rictu parvo, obliquo. Maxillae inae- 

 quales, superiore breviore. Labia crassiuscula. Dentes 

 subulati, incurvi, remoti, parvi, inaequales, simplici serie. 

 Nares oculi proximae, ovatae, antica minore, exserente 

 filamentum breve subulatum. Oculi parvi, superi, antici; 

 iride sanguinea. 



Opercula branchialia triphylla: lamina prima ser- 

 rato-ciliata ; secunda angulo obtuso rotundata, supraque ba- 

 sin p. pect. excurrente; tertia ima, parva, sublunata. Mem- 

 brana branchialis 6-radiata. 



Dorsum carinatum, praecipue a p. dors. ad oculos. 



(*) Grammistes Forsteri Bl. Schn. p. 191. Cirrhites pantherinus 

 Cuv. Val. III. p. 52. 





